钦定古今图书集成/明伦汇编/宫闱典/第075卷 > 《乾道元年册皇太子四首》同前
## 钦定古今图书集成/明伦汇编/宫闱典/第075卷 > 《乾道元年册皇太子四首》同前

皇帝升坐乾安

宋受天命。圣绪无疆。惟怀永图。乃登元良。涓选休辰。
册书是将。黼坐天临。穆穆皇皇。

太子入门明安

于维皇储，玉润金声。体《震》之洊，《重离》之明。册宝具举，
环佩锵鸣。守器承祧，惟邦之荣。

太子出门明安

乐备既奏，和声冲融。玉简金书，翔鸾戏鸿。下拜登受，
旋于青宫。仪辰作贰，垂休无穷。

皇帝降坐乾安

我礼备成，我驾言旋。降坐而跸，奏鼓渊渊。国本既定，
保佑自天。“克昌厥后，何千万年。”